[**Latvijas riteņbraucēju Meistaru klases 2013.gada Ranga tabula**](http://www.velo.lv/index.php?option=com_content&view=article&id=133:nolikums&catid=112:seb-mtb-maratons-2012&Itemid=609&lang=lv)

[**Nolikums**](http://www.velo.lv/index.php?option=com_content&view=article&id=133:nolikums&catid=112:seb-mtb-maratons-2012&Itemid=609&lang=lv)

**MĒRĶIS**

1. Uzturēt sporta veterānu saikni ar riteņbraukšanu, izmantojot to kā vienu no virzītājspēkiem tautas sporta tālākai izaugsmei un attīstībai Latvijā.
2. Veicināt veterānu sporta attīstību Latvijā, popularizējot sportu kā veselīga dzīvesveida sastāvdaļu, kas sekmē cilvēka vispusīgu attīstību.
3. Nodrošināt iespēju sporta veterāniem pārbaudīt spēkus sporta veterānu augstākā līmeņa sacensībās un sekmēt iekļaušanos starptautiskajā sporta veterānu kustībā.
4. Veicināt un popularizēt riteņbraukšanas sportu Latvijā kā visiem pieejamu sporta veidu.
5. Veicināt cilvēku regulāru nodarbošanos ar fiziskām aktivitātēm brīvā dabā.
6. Veicināt cilvēkos saudzējošu attieksmi pret dabu un popularizēt tīru vidi Latvijā.
7. Noskaidrot labākos Latvijas riteņbraucējus Meistaru klasē atbilstoši vecuma grupām

**VADĪBA**Latvijas riteņbraukšanas federācija (LRF) [www.lrf.lv](http://www.lrf.lv) - veterānu sekcija.

 **NOLIKUMA DARBĪBAS LAIKS. DISCIPLĪNAS**

2013.gads. Riteņbraukšanas sacensības šosejā un MTB.

**DALĪBNIEKI**

Reitinga ieskaites punktus fiksē tikai dalībnieki ar LRF veterānu (Master) licenzi.

Vērtējums notiek sekojošās vecuma grupās:

vīrieši sievietes

MM 30-34 WM 30-34

MM 35-39 WM 35-39

MM 40-44 WM 40-44

MM 45-49 WM 45-49

MM 50-54 WM 50-54

MM 55-59 WM 55-59

MM 60-64 WM 60+

MM 65-69

MM 70+

**REITINGA PUNKTI. REITINGA PUNKTU APKOPOJUMS. VĒRTĒJUMS.**

Reitinga punktus aprēķina izvērtējot sacensību rangu – organizācija, kopējais dalībnieku skaits. Pielikums Nr.1 šosejas braucējiem un Pielikums Nr.2. MTB braucējiem.

Ja sacensību distancē kādā no vecuma grupām startē mazāk par 6(sešiem) dalībniekiem, tad reitinga punkti par izcīnīto vietu tiek saņemti divreiz mazāk.

Ja sacensību distancē kādā no vecuma grupām startē 1(viens) līdz 3(trīs) dalībniekiem, tad reitinga punkti tiek noteikti: 1.vieta-3punkti; 2.vieta 2punkti; 3.vieta-1punkts.

Rezultāti reitingu tabulā tiek fiksēti līdz 5(piecu) darba dienu laikā, pēc sacensību organizatora oficiālās rezultātu publikācijas.

Rangu tabulā tiek iekļauti izcīnītie punkti par Baltijas un Eiropas valstu nacionālajos kalendāros iekļautajām sacensībām. Informāciju par sacensībām un izcīnīto vietu sportists paziņo LRF veterānu komisijai 7(septiņu) dienu laikā nosūtot protokola linku uz sacensību rīkotāja mājas lapu ar rezutāta apstiprinājumu uz e-pasta adresi: veterani@lrf.lv .

Pasaules čempionātā, Eiropas čempionātā, Pasaules veterānu spēles un pasaules kausa izcīņas sacensībās visi finišējošie dalībnieki saņem papildus 3 punktus par katru startu.

Reitingu tabula ir patstāvīgi pieejama LRF mājas lapā:

[www.lrf.lv](http://www.lrf.lv) - sadaļā veterāni.

Reitinga rezultātu apkopošana, uzvarētāju noteikšana un viņu sumināšana notiek svinīgā riteņbraukšanas sezonas noslēguma pasākumā novembra/decembra mēnesī.

Uzvarētājs katrā vecuma grupā tiek apbalvots ar kausu. Pirmo trīs vietu ieguvēji katrā vecuma grupā ar piemiņas veltēm.

**SACENSĪBAS.**

**Šoseja, Pielikums Nr.1**

1. 02.06 Rīga 87km Tele2Rīga velomaratons
2. 08.06 Priekule Veterānu sporta spēles
3. 09.06 Jūrmala 60km Jūrmalas maratons
4. 11.06 – 15.06 Sardīnija (Itālija) Eiropas čempionāts
5. 19.07 – 21.07 Trento (Itālija) Atlases sacensības pasaules čempionātam
6. 27.07 – 28.07 Grobiņa Latvijas meistaru čempionāts
7. 04.08 – 10.08 Turīna Pasaules meistaru spēles
8. 25.08 – 28.08 Sant Johann (Austrija) Pasaules kauss
9. 08.09 Sigulda 100km 23.Latvijas riteņbraucēju Vienības brauciens
10. 19.09 – 21.09 Trento (Itālija) Pasaules čempionāts
11. Seši posmi Biķernieki(Rīga) Xsports (posmi)
12. Baltija un Eiropa
13. Baltijas un Eiropas daudzdienu ieskaitē katrs etaps atsevišķi

**MTB, Pielikums Nr.2**

1. Pasaules Meistaru spēles
2. Pasaules čempionāts
3. Eiropas čempionāts
4. SEB MTB maratons. Sporta klase (posmi)
5. SEB MTB maratons. Tautas klase (posmi)
6. Latvijas čempionāts MTB
7. Latvijas čempionāts krosā
8. Trek kauss (posmi)
9. Veloprofs (posmi)
10. Sportlat (posmi)
11. XCO
12. Jūrmalas MTB maratons
13. 23.Latvijas riteņbraucēju Vienības brauciens

**VISPĀRĪGIE NOTEIKUMI**

1. Šis Nolikums neregulē un nenosaka kārtību kāda tiek izvirzīta dalībniekiem sacensībās, to nosaka sacensību Organizators sacensību Nolikumā, kura ievērošana ir obligāts priekšnosacījums visiem sacensību dalībniekiem.
2. LRF veterānu gada licenzi atbilstoši LRF apstiprinātajai kārtībai, var iegādāties piesakot un sniedzot nepieciešamo informāciju LRF mājas lapā [www.lrf.lv](http://www.lrf.lv) .
3. Rangu tabulā iekļautās sacensības, to reitings un reitinga punktu sadalījums ir LRF veterānu sekcijas izstrādāti, saskaņoti LRF veterānu kopsapulcē un apstiprināta LRF padomes sēdē.

**ĪPAŠIE NOTEIKUMI**

Neatkarīgi no vecuma:

* 1. sportists, kurš ir izņēmis Elites licenzi, LRF veterānu Reitinga vērtējumā netiek iekļauts**.**
	2. profesionālo riteņbraukšanas komandu dalībnieks LRF veterānu Reitinga vērtējumā var tikt iekļauts divus gadus pēc profesionālās karjeras beigām.